Reglement for JSU sin skrivekonkurranse
1. Oppgave:

” Grensen mellom livs- og dødsdisposisjoner ved overdragelser mellom ektefeller og samboere”.
2. Besvarelsens lengde

Besvarelsen skal ikke overskride 4000 ord (omtrent 15 A4-sider).

3. Besvarelsens form

Besvarelsen skal settes i Times 12 pkt. (10 pkt. for petit-stoff), med linjeavstand 1,5. Teksten skrives i spalter.
4. Innlevering


Frist for innlevering er mandag 16.04.07 klokken 15.00. 

Besvarelsene leveres i ekspedisjonen på det juridiske fakultet. 

Det skal leveres tre papireksemplarer av besvarelsen, i tillegg til et elektronisk eksemplar (cd). Besvarelsene vil ikke bli returnert. 

Besvarelsene skal ikke påføres forfatterens navn, bare et motto. Forfatterens navn skal fremgå av en lapp, i en konvolutt med mottoet utenpå. Bedømmelseskomiteen vil kun åpne konvoluttene tilhørende de besvarelsene den vil premiere. De andre konvoluttene vil bli makulert.

5. Bedømmelse

Besvarelsene vil bli bedømt av en særskilt komité, bestående av studenter og advokater fra KLUGE Advokatfirma.
Bare studenter ved Det juridiske fakultet i Tromsø vil tas med i bedømmelsen.


6. Premiering

De tre beste besvarelsene vil bli premiert. 

Bedømmelseskomiteen disponerer en premie på kr 5.000,- Denne gis forfatteren av den beste besvarelsen, eventuelt deles skjønnsmessig mellom forfatterne av de to eller tre beste besvarelsene. 

Den beste besvarelsen kan bli publisert i Just, dersom forfatter samtykker, og bedømmelseskomiteen finner at den bør publiseres.

Den andre beste oppgaven blir premiert med Karnov Norsk Lovkommentar, Studentutgave, fra Akademisk Kvarter. 

Den tredje beste oppgaven vil bli tildelt et årsabonnement på ”Jussens venner” fra Universitetsforlaget. 

Bedømmelseskomiteen forbeholder seg retten til å ikke dele ut premier hvis ingen besvarelser viser seg å ha de nødvendige kvaliteter.

Eventuelle uavklarte spørsmål besvares av JSU v/Hanne Eie Sudland eller Hanne Marthe Breivik.

